مالزی‌ده کئچمیش باش ناظیر نجیب رزّاق حاقیندا، یاسا دیشی آراشدیرماسینا مسئله اولان دولته مخصوص یاتیریم فوندو MDB1دکی فعالیت‌لریله علاقه‌لی یئنی بیر اتهام اورتایا آتیلدی.
ساوجیلیق، نجیب‌ی، فوندون فوریه 2016دا دولت حساب‌لاری کومیته‌سینه تقدیم ائتدیگی نظارت راپوروندا یئر آلان، اؤزونو قانونی گوناهلاندیرما و دیسیپلین آراشدیرماسی ایله قارشی-قارشییا قویا‌جاق بؤلوم‌لرین چیخاریلماسی گؤستریشینی وئرمه‌سی سببیله وظیفه‌دن سوی-ایستیفاده و رسمی سندده دییشیک‌لیک ائتمکله گوناهلاندیردی.
فوندون کئچمیش اوست رهبری آرول کاندا کانداسامی‌نین ده نجیب ایله جینایت اورتاق‌لیغی ائتدیگی اوچون عینی جینایت‌دن محاکیمه اولونماسی طلب ائدیلیب.
نجیب و آرول حاقین‌داکی اتهام‌لاری رد ائتدی.
حبس‌سیز محاکیمه اولونماقلا شرطی آزاد بوراخیلان نجیب و آرول، گوناهکار ائتمه‌لری خالیده 20شئر ایله قدر حبس جزاسی آلا بیلر.
میللی کونترول هیاتی‌نین صدری مادیناه محمدین 25 اوکتوبردا وئردیگی آچیقلامادا، MDB1 شیرکتی‌نین تفتیش راپورون‌داکی بعضی بندلرده یاسا دیشی آراشدیرماسی چرچیوه‌سینده آختاریلان فراری ایش آدامی لوو تیک ژهو-یا عایید حیسه‌لرین گیزلیجه گئتدیگینی آچیقلامیشدی.
اجتماعی قالخینما فوندو " 1Malaysia Development Berhad (1MDB) " حاقیندا آپاریلان یاسا دیشی آراشدیرماسیندا کئچمیش باش ناظیر نجیب‌ین فوندا باغلی واسطه‌سی موسسیسه، بانک و تشکیلات‌لار واسطه‌سیله شخصی بانک حساب‌لارینا 681 میلیون دو‌لار ترانسفر ائتدیگی ایره‌لی سورولموشدو.
کئچمیش باش ناظیر، 1MDB  یاسا دیشی آراشدیرماسیندا 30ون اوزرینده گوناهلان‌دیرماقلا اتهام اولونور.
